Document ID: /roh_data/filtered/fineweb-2-filterrobots_roh.jsonl.gz/45139

La proxima chauma da las dunnas en Svizra è ils 14 da zercladur. Per organisar questa chauma èn radund 250 dunnas sa radunadas a Friburg e sa cunvegnidas a las pretensiuns las pli impurtantas. Tenor communicaziun vulan las organisaturas reducir il temp da lavur en general u rinforzar immediat l'AVS.
Plinavant veglian ellas abolir il sistem da las trais pitgas. En l’avegnir duaja dar be pli ina suletta pitga tar il provediment per la vegliadetgna. Dapi l’ultima chauma da las dunnas il 2019 haja dà progress en tscherts secturs, en auters saja la situaziun dentant vegnida mendra, hai num vinavant.